Aratorés se situga a 1.021 metros d'altaria sobre o ran d'a mar y a una distancia de 34 km de Castiello de Chaca, a capital d'o suyo municipio, 17 km de Chaca (capital d'a suya comarca) y a 86 km de Uesca, a capital d'a suya provincia. Ye clavau en un tozal chicorrón que manda toda la val de l'Aragón, en a puyada entre Castiello y o puerto de Borau por do se pasa enta la vecina val de Borau, clamada Sierra d'o Anchelé. Ye un lugar chico en o qual destacan as suyas casas tradicionals.